জগৎ জয়সূর্য
জগৎ জয়সূর্য শ্রীলঙ্কার একজন অবসরপ্রাপ্ত জেনারেল যিনি ১৫ জুলাই ২০০৯ থেকে ২০১৩ সালের ৩১ জুলাই পর্যন্ত শ্রীলঙ্কার সেনাকমান্ডার হিসেবে দায়িত্ব পালন করেন। শ্রীলঙ্কার উগ্রপন্থী সংগঠন এলটিটিই-এর সঙ্গে যুদ্ধের শেষ পর্যায়ে (২০০৯) জগৎ ওয়ান্নি সামরিক অঞ্চলের অধিনায়ক ছিলেন। ২০১৩ এর ১ আগস্ট সেনাকমান্ডারের দায়িত্ব শেষে তিনি শ্রীলঙ্কার প্রতিরক্ষা বাহিনীর প্রধান হিসাবে নিয়োগ পান। ২০১৫ সালে জগৎ সামরিক বাহিনী থেকে অবসর নেন এবং ব্রাজিলে শ্রীলঙ্কার রাষ্ট্রদূত হিসেবে নিয়োগ পান। জগৎ ১৯৮০ সালের ২৩ জানুয়ারী শ্রীলঙ্কা সেনাবাহিনী সাঁজোয়া শাখায় কমিশন পেয়েছিলেন। জগৎ এর পর জেনারেল দয়া রত্ননায়ক সেনাকমান্ডার হিসেবে নিয়োগ পান।